ועדת הכספים, כנסת 20, פרוטוקול מספר 556, 2016-12-13 13:15

משה גפני: שלום.

משה גפני: אני מתכבד לפתוח את ישיבת ועדת הכספים.

משה גפני: על סדר היום שינויים בתקציב לשנת 2016.

משה גפני: בבקשה, נא להציג.

<יובל טלר חסון: אני רפרנט שיכון, אגף תקציבים.

<יובל טלר חסון: הפנייה נועדה להעברת סך של 44 מיליון שקלים כנגד תוחלת - - - בפרויקטים שבהם המדינה העמידה ערבות לתכנית מחיר למשתכן כפי שאושר בדיונים בוועדת הכספים שהתקיימו ב-23 במאי וב-11 בספטמבר עבור פרויקטים שבהם לא ניתן גיבוי בנקאי.

משה גפני: תודה.

משה גפני: שאלות.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד הפניות – רוב

משה גפני: נמנעים – אין

משה גפני: הפניות אושרו.

משה גפני: פנייה 260 – רכבת ישראל.

משה גפני: 43003 – המרכז למיפוי ישראל.

<יובל טלר חסון: הפנייה נועדה להעברת יתרת העודפים המחויבים של המרכז למיפוי ישראל לשנת 2015 בהתאם לפירוט שהועבר לוועדת הכספים.

משה גפני: מי בעד אישור ההודעה?

משה גפני: מי נגד?

משה גפני: בעד פנייה 43003 – רוב

משה גפני: נמנעים – אין

משה גפני: ההודעה אושרה.

משה גפני: פנייה 46002, בבקשה.

<יובל טלר חסון: הפנייה נועדה להעברת העודפים המחויבים בסעיף 46 שנועדו למימון הפעילות על-פי חוק חיילים משוחררים, ומתבצעת על-פי החוק.

משה גפני: מי בעד אישור ההודעה?

משה גפני: מי נגד?

משה גפני: מי נמנע?

משה גפני: בעד פנייה 46002 – פה אחד

משה גפני: נמנעים – אין

משה גפני: הפנייה אושרה.

משה גפני: לעניין הרכבת יש מישהו?

<יובל טלר חסון: על הרכבת אנחנו מבקשים לעשות אחרי נקודות הזיכוי.

<יובל טלר חסון: הוא עולה עכשיו ממשרד האוצר.

משה גפני: איזה נקודות זיכוי?

<יובל טלר חסון: הנושא הבא לסדר היום זה נקודות הזיכוי.

מיקי רוזנטל: לא, עכשיו אנחנו יוצאים להפסקה.

<יובל טלר חסון: אז נדחה את זה להמשך היום, אם אפשר, אדוני היושב-ראש.

מיקי רוזנטל: למה?

מיקי רוזנטל: אתה לא יכול להציג את זה?

<יובל טלר חסון: לא.

משה גפני: בסדר.

מיקי רוזנטל: לנו אין בעיה עם זה.

<קריאה: אם אין בעיה אז בסדר.

<קריאה: אני לא רוצה להגיד דברים שאחרי זה יהיו טעויות.

מיקי רוזנטל: תגיד את הסעיף ואת הסכום.

מיקי לוי: תגיד כמה מלים על ההעברה.

<קריאה: מי שנמצא כאן לא יודע לתת מעבר למה שרשום לכם.

מיקי רוזנטל: אז תעשה את זה אחר כך.

מיקי רוזנטל: אבל זה שנייה.

<קריאה: אז בואו נעשה את זה.

מיקי לוי: אנחנו דופקים את העיקרון שקבענו לנו בדברי הסבר.

מיקי לוי: זה לא בסדר.

מיקי רוזנטל: הפרוטוקול צריך את זה.

<קריאה: מאה אחוז.

מיקי רוזנטל: אנחנו נצביע בעד בכל מקרה.

<קריאה: כשיש פה דיון צריך להיות הנציג שמסביר את זה.

<קריאה: זה שאין פה נציג זה לא בסדר.

מיקי רוזנטל: חשבתי שאתה יודע להסביר.

מיקי רוזנטל: אתה לא יודע, לא חשוב.

מיקי רוזנטל: נעשה את זה אחר כך.

משה גפני: אין מישהו שיודע להסביר?

<קריאה: ממי שנמצא כאן?

<קריאה: לא.

<קריאה: אנחנו לא אנשים שעובדים עם משרד התחבורה.

<קריאה: הוא מגיע עוד שתי דקות לדיון.

מיקי לוי: אבל זה לא בהתאם לנוהל, גפני.

מיקי לוי: למרות שאנחנו בעד זה לא ייראה יפה.

מיקי רוזנטל: אנחנו נעשה את זה כשנחדש את הדיון.

משה גפני: כמה זה שתי דקות באגף התקציבים?

<קריאה: זה הבחור הכי מהיר באגף, והוא התחיל ספרינט לפני חצי דקה.

<קריאה: אני באמת מאמין שהוא יצליח להגיע לפה תוך שתי דקות.

רחל עזריה: אנחנו בסוף דיוני התקציב נעמיד פה אתכם בשורה פה.

משה גפני: יש לה הצעה טובה.

משה גפני: היא אומרת, נעביר בינתיים את דירה שלישית.

מיקי רוזנטל: הבנתי שגם יש הסכמות.

מיקי רוזנטל: ואני קצת כועס על ההסכמות הללו.

משה גפני: אין שום הסכמות בשום מקום.

מיקי רוזנטל: בוא נראה, גפני.

משה גפני: נראה.

משה גפני: יכול להיות שיהיו, ויכול להיות שלא.

מיקי רוזנטל: אני גם כועס.

משה גפני: אין הסכמות.

מיקי רוזנטל: אני לא קפצתי.

מיקי רוזנטל: יש לי איזה מידע, אני רואה שהוא לא נכון.

משה גפני: מס' פנייה לוועדה 260.

משה גפני: שם, בבקשה.

<אראל שליסל: אראל שליסל, אגף תקציבים.

מנואל טרכטנברג: יש חומר?

<אראל שליסל: כן.

משה גפני: כן, הם חילקו.

מנואל טרכטנברג: רגע, שנראה את החומר.

משה גפני: כן, נמצא.

<אראל שליסל: הפנייה נועדה לתקצב שינויים פנימיים בתקציב משרד התחבורה בסך הכול ב-300 מיליון.

<אראל שליסל: נעשות - - - פנימיות בתוך הסעיף.

<אראל שליסל: כלומר אין פה מקור חיצוני.

<אראל שליסל: בהתאם לביצוע.

<אראל שליסל: תודה.

משה גפני: והם שלחו את כל דברי ההסבר.

משה גפני: מי בעד אישור הפנייה?

מנואל טרכטנברג: רגע, רגע.

משה גפני: בבקשה.

מנואל טרכטנברג: הסטה ממה למה?

<אראל שליסל: מתקציב התמיכות, הסובסידיה בגלל היעדר ביצוע.

מנואל טרכטנברג: למה?

<אראל שליסל: תמיכות לתחבורה.

מנואל טרכטנברג: לאיזו מטרה?

<אראל שליסל: למטרה של פיתוח ורכבת ישראל.

<אראל שליסל: פרויקט החשמול, פרויקט הקו המהיר, מתחמי דירוג.

<קריאה: חשמול בחיפה?

<אראל שליסל: חשמול בכל הארץ.

<אראל שליסל: זה הזמנה של מערכת שנאים שממירה את החשמל שמתאים לרכבת מהתחנות עצמן.

משה גפני: אוקיי, רבותי.

מיקי רוזנטל: הבעיה עם החשמול היא שאנחנו בעיכוב עם החשמול.

מיקי רוזנטל: יש בעיה שלמה עם זה.

משה גפני: מי בעד אישור הפנייה?

משה גפני: מי נגד?

משה גפני: מי נמנע.

משה גפני: בעד הפנייה – רוב

משה גפני: נמנעים – 2

משה גפני: הפנייה אושרה.

משה גפני: חבר הכנסת וקנין ואני נמנענו בגלל העבודות בשבת.

משה גפני: אנחנו מבקשים שהעבודות לא ייעשו בשבת גם בפרויקט החשמול.

מכלוף מיקי זוהר: אני גם מבקש להימנע, אדוני.

מכלוף מיקי זוהר: לא ידעתי.

מיקי רוזנטל: אתה רוצה לעשות הצבעה חוזרת?

מיקי רוזנטל: תעשה הצבעה חוזרת.

<קריאות: - - -

מיקי רוזנטל: אנחנו מכבדים את זה.

משה גפני: שלושה נמנעו: חבר הכנסת וקנין, חבר הכנסת מיקי זוהר ואנוכי נמנענו.

מנואל טרכטנברג: אז אנחנו יצאנו פראיירים.

מיקי רוזנטל: אנחנו לא יצאנו פראיירים.

מנואל טרכטנברג: הפרויקט הזה הוא דבר חשוב.

רחל עזריה: זה פרויקט חשוב.

רחל עזריה: די.

<קריאות: - - -

משה גפני: רבותי, הפסקה עד השעה 2:00.

רחל עזריה: וואו, זכינו ב-5 דקות.